polyglot-tagger/wikipedia-language-snippets-filtered huggingface dataset:
நாட்டின் பெரும்பாலான முக்கிய நகரங்கள் (கோண்டார் மற்றும் ஆக்சம் போன்ற வரலாற்றுத் தலைநகரங்களை உள்ளிட்ட) கடல் மட்டத்திற்கு மேலே சுமார் 2000-2500 மீட்டர் உயரத்தில் அமைந்துள்ளன
எத்தியோப்பிய மேட்டுநிலத்தின் முக்கிய காலநிலை வெப்பமண்டல பருவக்காற்றுக் காலம் ஆகும். இது பொதுவாக மற்ற பகுதிகளை விடக் குளிராக உள்ளது.
அபாஸிட்ஸின் ஆட்சியின் கீழ், அபாடான் இருந்த போது, ஒரு பெரிய துறைமுக நகரமாக மாற்றம் அடைந்ததாகக் கருதப்படுகிறது. இந்த காலகட்டத்தில், இது உப்பு மற்றும் நெய்த பாய்களின் வணிகங்களில் இருந்தது. ஆற்றில் வண்டலானது, இந்நகரத்தினை, நீர்நிலையில் இருந்து சற்றுத் தொலைவில் உருவாக அடித்தளமிட்டது. 14 ஆம் நூற்றாண்டில், அபான் ஒரு தட்டையான உப்பு சமவெளியில் அமைந்து, சிறிய துறைமுகமாக இருந்ததாக இப்னு பட்டுடா விவரிக்கிறார். அரசியல் அடிப்படையில், அபாடான் பெரும்பாலும் அருகிலுள்ள மாநிலங்களுக்கு இடையில் சர்ச்சைக்கு உள்ளாகியது. 1847 ஆம் ஆண்டில், பெர்சியா அதை ஒட்டோமான் பேரரசிதிமிருந்து பெற்றது . பிறகு, 17 ஆம் நூற்றாண்டு முதல் அபாடான் தீவில் இந்நகரம் இருக்கிறது. அரபு பழங்குடியினரான, மோகய்சென்னின் தலைமையகமாக, சிறு நிலப்பகுதி இருந்தது. 1924 ஆம் ஆண்டு சேயிக் காசால் கான் இத்தலைமையகத்தினை அகற்றினார்.
அபாடான் என்ற நகரம், அபாடான் மண்டலத்தில் உள்ளது. இந்த நகராட்சி அல்லது நகராண்மைக் கழகமானது, 1924 ஆம் ஆண்டு தோற்றுவிக்கப்பட்டது. இந்த நகரம், அது இருக்கும் மண்டலத்தின், தலைநகரம் ஆகும். இந்த மண்டலமானது, ஈரான் நாட்டின் தென்மேற்குப் பகுதியில் இருக்கும், கூசுத்தான் மாகாணத்தில் இருக்கும் மண்டலங்களில் ஒன்றாகும். இது 68 கி.மீ நீளமும், 3–19 கி. மீ அகலமும் கொண்ட அபாதீன் தீவில் உள்ளது. அபாடான் நீர்வழியும், கிழக்கே பக்மன்சீரின், கருண் நதியின் வெளியேற்று வழியாலும் சூழப்பட்டிருக்கிறது. பாரசீக வளைகுடாவிலிருந்து, ஈரான்-ஈராக் எல்லைக்கு அருகில், தொலைவில் அமைந்துள்ளது.
எண்ணெய் நிறுவனத்தில் பணிபுரியும், 9% மேலாளர்கள் மட்டுமே கூசித்தானைச் சேர்ந்தவர்கள். பிற மேலாளர்கள், தெகுரான், காசுபியன், அசர்பைசான், குறுதித்தான் ஆகிய இடங்களில் இருந்து வந்தவர்கள் ஆவர். தொழிலாளர்களாக இருப்பவர்களில் பெரும்பாலோர், அரபு நாட்டினர். இந்த மேலாளாராக இருப்பவர்கள், தொழிலாளர்களிடம் நெருங்கிப் பழகுவதில்லை. நகரத்தின் நடுப்பகுதியில், ஆர்மீனிய தேவாலயம் ஒன்று இருக்கிறது.
பல்கலைக்கழக பொறியியல் கல்லூரி, நாகர்கோவில் என்பது அண்ணா பல்கலைக்கழகத்தின் ஒரு கல்லூரி ஆகும், இது தமிழ்நாட்டின், கன்னியாகுமரி மாவட்டம், நாகர்கோயிலின், கோணம் பகுதியில், நாகர்கோயில் தொழிற் பேட்டை 629004, என்ற பகுதியில் அமைந்துள்ளது. இது தமிழக அரசால் 2009 இல் நிறுவப்பட்டது.
பன்னிரண்டாம் வகுப்பு தேர்வில் மாணவர் பெறும் மதிப்பெண் தரவரிசை அடிப்படையில் இளநிலை பொறியியல் படிப்புக்கான மாணவர்கள் சேர்க்கப்படுகின்றனர். மாணவர் தரவரிசை மற்றும் சேர்க்கை வழிமுறைகள் அண்ணா பல்கலைக்கழகத்தால் செய்யப்படுகிறது.
இந்த கல்லூரி பல்வேறு பொறியியல் துறைகளில் இளநிலை படிப்புகளை வழங்குகிறது. மேலும் பகுதிநேர படிப்புகளாக முநிலை பொறியியல் படிப்புகளை வழங்குகின்றது.
முதுநிலை பொறியியல் படிப்புக்கான மாணவர்கள் பொதுவாக தமிழ்நாடு பொது நுழைவுத் தேர்வின் தரவரிசைகளின் அடிப்படையில் சேர்க்கப்படுகின்றனர்.
1928 ஆம் ஆண்டில், இவர் இந்திய ஆட்சிப்பணியில் சேர்ந்தார். முதலில் தணிக்கை மற்றும் கணக்கு சேவையில் கணக்காளராக பணிபுரிந்தார், மேலும் பகவல்பூர் மாநிலத்தை தணிக்கை செய்ய நியமிக்கப்பட்டார். 1936 ஆம் ஆண்டில், இவர் இந்திய நிதியமைச்சர் ஜேம்சு கிரிக்கின் தனிச்செயலாளராக மாற்றப்பட்டார். பின்னர் 1945 இல் கிரிக் போர் செயலாளராக நியமிக்கப்பட்டபோது இவரை முதல் இந்திய நிதி ஆலோசகராக நியமித்தார். 1946-47 ஆம் ஆண்டில், மவுண்ட்பேட்டன் பிரபு தலைமையிலான இந்தியப் பிரிப்பின் இரண்டு செயலாளர்களில் ஒருவராக பணியாற்ற இவர் தேர்ந்தெடுக்கப்பட்டார். பின்னர் நிதி அமைச்சகத்தில் நிதி செயலாளராக நியமிக்கப்பட்டார். பிரிவினை குறித்த இந்த பிரச்சினையில், இவர் எச்.எம். படேல் மற்றும் வால்டர் கிறிஸ்டிர் ஆகியோருடன் இணைந்து பிரிவினையின் நிர்வாக விளைவுகள் என்ற தலைப்பில் ஒரு ஆவணத்தை தயாரித்தார்.
மெட்ரிகுலேசனுக்குப் பிறகு, இவர் அறிவியலில் மிகுந்த ஆர்வம் காட்டினார். முதலில் லாகூரில் உள்ள பஞ்சாப் பல்கலைக்கழகத்தில் சேர்ந்து, அங்கு 1925 இல் வேதியியலில் இளம் அறிவியல் பட்டம் பெற்றார் . பின்னர், 1927 ஆம் ஆண்டில், பஞ்சாப் பல்கலைக்கழகத்தில் வேதியியலில் முதுகலை அறிவியல் பட்டம் பெற்றார். மேலும் 1928 வரை இசுலாமியக் கல்லூரியில் விரிவுரையாளராக பணிபிரிந்தார்.
இவரது மகன் காலித் அன்வர் ஒரு பிரபலமான வழக்கறிஞரும், அரசியலமைப்பு நிபுணருமாவார். அவர் ஷெரீப்பின் நிர்வாகங்களில் சட்டம் மற்றும் நீதி அமைச்சராக பணியாற்றினார். அதே நேரத்தில் இவரது இளைய மகன் அம்ஜத் அக்சன் அலி நன்கு அறியப்பட்ட மருத்துவர் ஆவார்.
1947 இல் பாக்கித்தான் நிறுவப்பட்டப் பின்னர், விக்டர் டர்னருடன் இணைந்து நிதி அமைச்சர் சர் குலாம் முகம்மதுவின் கீழ் நிதிச் செயலாளராக மாற்றப்பட்டார். ஆனால் இந்த நியமனம் அமைச்சரவை மறுசீரமைப்பு காரணமாக 1948 வரை மட்டுமே நீடித்தது. இவர் நிறுவனப் பிரிவில் கூட்டாட்சி செயலாளராக நியமிக்கப்பட்டார். மேலும் மத்திய உயர்ப் ஆட்சிப் பணிகளின் அதிகாரத்துவத்தை அமைப்பதிலும், 1951 ஆம் ஆண்டில் நிதியமைச்சர் சர் குலாம் முகம்மது முன்வைத்த நாட்டின் முதல் கூட்டாட்சி வரவு செலவுத் திட்டத்தை தயாரிப்பதிலும் பெரிதும் உதவினார்.
1955 ஆகத்து 11 அன்று, போக்ராவின் திறமையான நிர்வாகம் பதவி நீக்கம் செய்யப்பட்ட பின்னர், இவர் முகமது அலி அப்போதைய ஆளுநர் இஸ்கந்தர் மிர்சாவால் பாகிஸ்தானின் பிரதமராக நியமிக்கப்பட்டார். பிரதம நீதியரசர் எம். முனீரிடமிருந்து சத்தியப்பிரமாணம் செய்து கொண்ட பின்னர், பிரதமர் அலி பாகிஸ்தான் அரசியலமைப்பை உருவாக்குவதற்கு அதிக முக்கியத்துவம் கொடுத்தார், எதிர்ப்பையும் மீறி போக்ராவின் ஓர் அலகு திட்டத்தை ஆதரித்தார்.
சவுத்ரி முகம்மது அலி முகம்மது அலி என்றும் அழைக்கப்படும் இவர் 1955 ஆகத்து 12 அன்று நியமிக்கப்பட்ட பாக்கித்தானின் நான்காவது பிரதமர் ஆவார். 1956 செப்டம்பர் 12 அன்று தேசிய சட்டமன்றத்தில் நம்பிக்கையில்லாத் தீர்மானம் வெற்றிகரமாக நிறைவேற்றியதன் மூலம் பதவியிலிருந்து அகற்றப்படும் வரை பணியாற்றினார்.
பாக்கித்தானின் அரசியலமைப்பின் முதல் தொகுப்பின் வாக்களிப்பு தொடர்பான குற்றச்சாட்டுகள் மற்றும் குடியரசுக் கட்சிக்கு ஆதரவான இரகசியத் தவறுகளை விசாரிக்கத் தவறியபோது இவரது கட்சியிடமிருந்து அரசியல் ஒப்புதலை இழந்ததற்காக இவரது நம்பகத்தன்மை கேள்விக்குள்ளாக்கப்பட்டது .
1955 ஆம் ஆண்டில் புதிய மூலதனத்தைத் திட்டமிடுவது தொடர்பாக கிரேக்க கட்டிடக் கலைஞர் கான்ஸ்டான்டினோஸ் டோக்ஸியாடிஸை விட இவர் பிரெஞ்சு கட்டிடக் கலைஞர் மைக்கேல் ஈகோசார்ட்டை ஆதரித்தார். இருப்பினும் இந்த திட்டம் 1960 களில் டோக்சியாடிசுக்குச் சென்றது.
இவர் 1905 சூலை 15 அன்று இந்தியாவின் பஞ்சாபின் ஜலந்தரில் பிறந்தார். இவரது குடும்பம் அரையன் குலத்தினர் ஆவர். இவரது பெயருக்கு முன் உள்ள சவுத்ரி என்ற முன்னொட்டு குடும்பத்தின் நிலத்தை வைத்திருக்கும் நிலையை குறிக்கிறது.
1951 ஆம் ஆண்டில், இவர் பிரதமரான கவாஜா நசிமுதீனால் நிதியமைச்சராக நியமிக்கப்பட்டார். மேலும், 1953 இல் போக்ராவின் திறமையான அமைச்சகத்தில் நிதி அமைச்சராக பணிபுரிந்தார்.
யுன்குய் உயர்நிலம் சுண்ணாம்புக் கரடுகளாலான செங்குத்தான முகடுகளையும் ஆழமான பள்ளத்தாக்குகளையும் உள்ளடக்கிய கடுமையான நிலப்பரப்பைக் கொண்ட மலைப்பகுதி. இந்த உயர்நிலம் வடமேற்கே ஹெங்டுவான் மலைகளாலும் வடக்கு, கிழக்கு மற்றும் தென்கிழக்கே தாழ்மையான நிலப்பரப்பாலும் தாங்கப்பட்டுள்ளது. பிற பெரிய மலைத்தொடர்கள் யுன்குய் உயர்நிலத்தின் ஊடாகவோ அதைச் சுற்றியவாறோ அமைந்துள்ளன. ஊமெங் மலைகளும் ஊலியன் பெங்கும் யாங்சி ஆற்றின் மேற்பகுதியிலுள்ள ஜின்ஷா ஆற்றிற்கு இணையாக யுன்குய்யின் வடக்கு-மையமாக ஒரு தடுப்பாக அமைந்துள்ளன. வடக்கே, தலூ மலைகள் சிச்சுவான் வடிநிலத்துடன் யுன்குய்யின் எல்லையில் அமைந்துள்ளன. வடகிழக்கிலிருக்கும் ஊலிங் மலைகள் உயர்நிலத்துக்கும் யாங்சீ வடிநிலத்துக்கும் நடுவே இடைநிலப்பரப்பாக அமைந்துள்ளது. தெற்கில் மியாவோ மலைத்தொடர் தென் சீனாவின் சுண்ணாம்புக் குன்றுகளாக உருமாற்றமடைகின்றது. தென்மேற்கே செவ்வாற்றின் குறுக்கேயுள்ள ஐலாவோ மலைகள் திட்டவட்டமான தடுப்பாக அமைந்துள்ளன.
தென்மேற்கு சீனாவில் அமைந்துள்ள யுன்குய் உயர்நிலம், தென் சீனாவை சிச்சுவான் வடிநிலத்திலிருந்து பிரிக்கின்றது. நெடுங்காலமாக இந்தப்பகுதி சீனாவின் காயலாகக் கருதப்பட்டுவருகின்றது. வரலாற்று நோக்கில் இந்த உயர்நிலம், மலைப்பகுதிகளிலும் பள்ளத்தாக்குகளிலும் பாரம்பரியமாக வேளாண் தொழில் செய்துவரும் பல சிறுபான்மையினரின் தாயகமாக விளங்கிவருகின்றது. இன்றைய காலத்தில் யுன்குய் பகுதி சீனாவின் பொருளாதாரத்தில் மிகவும் நலிவுற்ற பகுதியாக உள்ளது. மானிட வளர்ச்சிக் குறியீட்டுத் தரவரிசையில் குய்சோவும் யுன்னானும் சீனாவிலுள்ள மாகாணங்களில் கடைசி மூன்று இடத்தில் உள்ளன. இந்த உயர்நிலத்தில் உள்ள மக்கள் பலர் பண்டைய பாரம்பரிய முறையில் கிராமங்களில் வாழ்ந்துவருகின்றனர்.
ஆசியாவிலுள்ள பெரிய ஆறுகளின் ஊற்றுக்கண்ணான கிழக்குத் திபெத்திலுள்ள உயர்ந்த மலைமுகடுகளில் தோன்றும் சில ஆறுகள் தென்திசையில் யுன்னான்-குய்சோ உயர்நிலத்தை நோக்கிப் பயணிக்கின்றன. அந்த ஆறுகளில், சல்வீன் ஆறும் மேக்கொங் ஆறும் தென்திசையை நோக்கிப் பயணிக்குமாறும் யாங்சி ஆறு வடகிழக்கு திசையை நோக்கிப் பயணிக்குமாறும் உயர்நிலத்தைச் சுற்றிப் பிரிகின்றன. பெரும்பாலான யுன்குய் உயர்நிலத்தின் மேற்குப்பகுதி முத்து ஆற்றின் தலையோடைகளான நான்பான் மற்றும் பைபான் ஆறுகளாலும், கிழக்குப்பகுதி யாங்சி ஆற்றின் துணையாறான ஊ ஆற்றாலும் நீர்வடியப்படுகின்றது.
திட்டவட்டமான வரையறையின்படி யுன்குய் உயர்நிலம், தென்மேற்கில் யுன்னான் மாகாணத்திலுள்ள செவ்வாற்றுப் பிளவிலிருந்து வடகிழக்கில் ஹுனான் மாகாணத்திலுள்ள ஊலிங் மலைகள் வரை நீண்டுள்ளது. இந்த உயர்நிலப்பகுதி கிழக்கு யுன்னானின் பெரும்பாலான பகுதியையும் குய்சோவின் பெரும்பாலான பகுதியையும் உள்ளடக்கியுள்ளது. பொதுவாக உயர்நிலத்துக்குரிய பண்புகள் இல்லாத போதிலும் யுன்னானின் பிற பகுதிகளும் சுற்றியுள்ள உயர்நிலங்களும் யுன்னான்-குய்சோ உயர்நிலத்தின் பகுதிகளாகவே குறிப்பிடப்படுகின்றன.
யுன்னான்-குய்சோ உயர்நிலம் அல்லது யுன்குய் உயர்நிலம் தென்மேற்குச் சீனாவிலுள்ள ஓர் உயர்நிலப் பகுதி. இந்தப் பகுதி சீன மாகாணங்களான யுன்னான் மற்றும் குய்சோவில் பரவியுள்ளது. யுன்குய்யின் தென்மேற்குப்பகுதி ஒப்பீட்டளவில் தட்டையான் மேட்டுப்பகுதிகளைக் கொண்ட ஒரு மெய்யான உயர்நிலம், அதன் வடகிழக்குப்பகுதி பொதுவாக, குன்றுகளையும், பள்ளத்தாக்குகளையும் சுண்ணாம்புக் கரடுகளையும் கொண்ட மலைப்பாங்கான பகுதி.
பரவலாகப் பயன்படுத்தப்படும் வரையறையின்படி யுன்குய் உயர்நிலம், யுன்னான் மற்றும் குய்சோ மாகாணங்களை மட்டுமல்லாது சிச்சுவான் மாகாணத்தின் குலின் மாவட்டத்தையும் தென்கடைக்கோடிப் பகுதிகளையும், சோங்கிங்கின் கிழக்குப்பகுதியையும் ஹுபேய் மாகாணம்த்தின் தென்மேற்குப்பகுதியையும் ஹுனான் மாகாணம்த்தின் மேற்குப்பகுதியையும் குவாங்ஷி மாகாணத்தின் வடமேற்குப்பகுதியையும் உள்ளடக்கியதாக அறியப்படுகின்றது.
இந்த உயர்நிலத்திலுள்ள பெரிய நகரங்கள் குன்மிங், குய்யாங், மற்றும் ஸுன்யீ. இந்த உயர்நிலத்திலுள்ள கடுமையான நிலப்பரப்பைக் கடக்கும் நோக்கில், சீரிய பொறியியல் திறத்தை எடுத்துக்காட்டும் வகையில் தொடர்வண்டிப்பாதைகளும் உயர்வேகநெடுஞ்சாலைகளும் அமைக்கப்பட்டுள்ளன. உலகின் மிக உயரமான பாலமான பெய்பங்சியாங் பாலம், யுன்னான் குய்சோ எல்லையில் யுன்குய் உயர்நிலத்தின் மையத்தில் கட்டப்பட்டுள்ளது.
தியான் சீ மற்றும் பூசியான் ஏரிகளை உள்ளிட்ட பல பெரிய ஏரிகள் யுன்குய் உயர்நிலத்தின் யுன்னான் பகுதிகளில் அமைந்துள்ளன. உயர்நிலத்தின் மேற்கு எல்லையில ஹெங்டுவான் மலைகளின் தென்புற அடிவாரத்தில எர்ஹாய் ஏரி அமைந்துள்ளது.
முதல் மலையாளத் தொலைக்காட்சி இசைப் போட்டியான தூர்தர்ஷனின் ஹம்சத்வானி என்ற நிகழ்ச்சியின் மூலம் இவர் மிகப்பவும் பிரபலமானர். 2006 இல் இயக்குனர் ஜெயராஜ் இயக்கிய அஷ்வாரூடன் என்ற திரைப்படத்தின் மூலம் இசையமைப்பாளர் ஜாசி கிஃப்ட் என்பவரால் திரைப்படத்துறைக்கு அறிமுகப்படுத்தப்பட்டார். ஆனால் 2009 இல் வெளியான ஓர்குகா வல்லப்பொஜம் என்ற திரைப்படத்தின் மூலம் இவர் புகழ் பெற்றார். இந்த திரைபபடத்திற்கு இசையமைப்பாளர் எம்.ஜெயச்சந்திரன் என்பவர் இசை அமைத்துள்ளார். இவர் அமெரிக்கா, கனடா, ஜெர்மனி மற்றும் ஐக்கிய இராச்சியம் போன்ற பல நாடுகளின் மேடை நிகழ்ச்சிகளில் கே. ஜே. யேசுதாஸ், எஸ். பி. பாலசுப்பிரமணியம், எம். ஜி. ஸ்ரீகுமார், ஹரிஹரன், உதித் நாராயண், சித்ரா, எம்.ஜெயச்சந்திரன், சுஜாதா மோகன், போன்ற பல பிரபல பாடகர்களுடன் சேர்ந்து பல பாடல்கள் பாடியுள்ளார்.
ராஜலட்சுமி அக்டோபர் 13 ஆம் தேதி எரானகுளத்தில் ஒரு இசைக் குடும்பத்தில் பிறந்தார். இவரது தாயார் பார்வதி 60களின் ஒரு பாடகி ஆவார். இதனால் இவரின் திறைமைக்கு சிறுவயதிலே அங்கீகாரம் கிடைத்தது. இவர் தனது பள்ளிப்படிப்பை எலூரில் உள்ள செயின்ட் ஆன் ஆங்கில நடுத்தர மேல்நிலைப்பள்ளி மற்றும் எர்ணாகுளம் அரசு பெண்கள் மேல்நிலைப்பள்ளியில் பயின்றார். எர்ணாகுளம் புனித தெரசா கல்லூரியில் ஆங்கில இலக்கியத்தில் இளங்கலை பட்டம் பெற்றார். நவம்பர் 24, 2004 ஆம் ஆண்டில் அபிராம் கிருஷ்ணன் என்பவரை திருமணம் செய்துகொண்டார். இவர்களுக்கு ஆர்யன் என்ற ஒரு மகன் உண்டு.
ராஜலட்சுமி தனது ஒன்பது வயதில் மேடை இசை நிகழ்ச்சியான டான்சன் மியூசிக், கொச்சின் கலாபவன், கொச்சின் மெலடிஸ், சி.ஏ.சி. போன்ற நிகழ்ச்சிகளில் நூற்றுக்கணக்கான குழந்தை நட்சத்திரங்களில் ஒருவராக தோன்றினார். இவர் கே. ராகவன், ரவீந்திரன், ஜான்சன், ஜெர்ரி அமல்தேவ், சியாம், உசெப்பச்சன், மோகன் சீதார ஜெயா , வித்தியாசாகர், ஷரெட், எம். தேவ், கோபி சுந்தர், ஜாசி கிஃப்ட், அப்சல் யூசாஃப், ஸ்டீபன் தேவசி, ரோனி ரபேல் போன்ற இசையமைப்பாளர்களின் இசையில் 1000க்கும் மேற்பட்ட இசை ஆல்பங்களில் பாடியுள்ளார்.
இவர் 2005 இல் வெளியான சந்திரமுகி என்ற திரைப்படத்தில் கொக்கு பறபற என்ற பாடலை திப்பு, மாணிக்க விநாயகம் ஆகியோருடன் இணைத்து பாடினார். இதன் தெலுங்கு பதிப்பிலும் இவரே பாடியுள்ளார்.
ஒரு குழந்தைக்காக ஏங்குகிற ஒரு பெண், ஒரு சூனியக்காரரிடம் ஆலோசனை கேட்கிறாள். அவளுக்கு ஒரு வாற்கோதுமை வழங்கப்படுகிறது. அதை அவள் வீட்டிற்குச் சென்று தாவரமாக வளர்க்கிறாள் (1847 ஆம் ஆண்டின் முதல் ஆங்கில மொழிபெயர்ப்பில் மேரி ஹோவிட் எழுதியது, ஒரு பிச்சைப் பெண் ஒரு விவசாயியின் மனைவியிடம் கொடுப்பதன் மூலம் கதை ஆரம்பிக்கிறது. இங்கே உணவுக்கு ஈடாக ஒரு வாற்கோதுமை). 'வாற்கோதுமை' நடப்பட்டு முளைத்த பிறகு, தம்பெலினா என்ற ஒரு சிறுமி அதன் பூவிலிருந்து வெளிப்படுகிறாள். ஒரு இரவு, தம்பெலினா, தனது வாதுமைக் கொட்டை தொட்டிலில் தூங்கிக் கொண்டிருக்கிறாள். தன் மகனுக்கு திருமணம் செய்ய விரும்பும் ஒரு தேரையால் தம்பெலினா தூக்கிச் செல்லப்படுகிறாள். நட்பான மீன், ஒரு பட்டாம்பூச்சியின் உதவியுடன், தம்பெலினா தேரை மற்றும் அவரது மகனிடமிருந்துத் தப்பித்து, ஒரு லில்லி தண்டு மீது விழுகிறாள். பின்னர் அவளது நண்பர்கள் அவளை நிராகரிக்கிறார்கள்.
தம்பெலினா தன்னைப் பாதுகாத்துக் கொள்ள முயற்சிக்கிறாள். ஆனால் குளிர்காலம் வரும்போது, அவள் மிகுந்த சிரமத்தில் இருக்கிறாள். இறுதியாக அவளுக்கு ஒரு வயதான மர எலி மூலம் தங்குமிடம் கிடைக்கிறது. அதற்கு நன்றியாக அவள் அங்கேயே வசிக்கிறாள். தம்பெலினா தனது அண்டை வீட்டில் வசிக்கும் மோலை திருமணம் செய்து கொள்ளுமாறு எலி அறிவுறுத்துகிறது. ஆனால், தம்பெலினா அத்தகைய ஒரு உயிரினத்தை திருமணம் செய்து கொள்வதற்கான வாய்ப்பைக் மறுக்கிறாள். ஏனெனில் மோல் தனது எல்லா நாட்களையும் நிலத்தடியில் கழிக்கிறது. சூரியனையும் வானத்தையும் ஒருபோதும் பார்க்காது. மர எலியானது தம்பெலினாவை திருமணத்திற்கு மீண்டும் வற்புறுத்துகிறது. மோல் அவளுக்கு ஒரு நல்ல பொருத்தம் என்றும், மறக்காமல் அதனை திருமணம் செய்து கொள்ளவும் கூறுகிறது.
தம்பெலினா என்பது டேனிஷ் எழுத்தாளர் ஆன்சு கிறித்தியன் ஆன்டர்சன் எழுதிய ஒரு இலக்கிய விசித்திரக் கதையாகும். இது முதன்முதலில் 16 திசம்பர் 1835 அன்று சி.ஏ. ரீட்ஸல் என்பவரால் டென்மார்க்கின் கோபனாவனில் வெளியிடப்பட்டது. "தி நாட்டி பாய்" , "தி டிராவலிங் கம்பானியன்" போன்ற சிறுகதைகளுடன் சேர்ந்து 'குழந்தைகளுக்கான விசித்திரக் கதைகள்' என்ற நூலின் இரண்டாவது பாகத்தில் இடம்பெற்றது. இது தம்பெலினா என்ற ஒரு சிறிய பெண்ணைப் பற்றியது. தன் மகனுக்கு அவளை திருமணம் செய்ய விரும்பும் ஒரு தேரை, சேவல்களுடன் அவள் மேற்கொள்ளும் சாகசங்களைப் பற்றிய கதை இது.
தம்பெலினா முக்கியமாக ஆண்டர்சனின் படைப்பு. இருப்பினும் அவர் " டாம் தம்ப் " போன்ற குள்ள மனிதர்களின் கதைகளிலிருந்து உத்வேகம் பெற்றார். தம்பெலினா 1835 ஆம் ஆண்டில் ஏழு விசித்திரக் கதைகளில் ஒன்றாக வெளியிடப்பட்டது. இது டேனிஷ் விமர்சகர்களால் இதன் முறைசாரா பாணியாலும், ஒழுக்கமின்மையாலும் வரவேற்கப்படவில்லை. இருப்பினும், ஒரு விமர்சகர் தம்பெலினாவை பாராட்டினார். தம்பெலினாவின் முதல் ஆங்கில மொழிபெயர்ப்பு 1846-இல் வெளியானது. இந்தக் கதை தொலைக்காட்சி நாடகம் மற்றும் இயங்குபடம் உள்ளிட்ட பல்வேறு ஊடகங்களுக்கு மாற்றியமைக்கப்பட்டது.
கடைசி நிமிடத்தில், தம்பெலினா ஒரு குளிர்காலத்தில் ஒரு குருவியின் உதவியுடன் தொலைதூர நிலத்திற்கு தப்பிச் செல்கிறாள். மலர்கள் நிறைந்த ஒரு வயலில், தம்பெலினா ஒரு சிறிய மலர்-தேவதை இளவரசனை சந்திக்கிறாள். அவர்கள் திருமணம் செய்து கொள்கின்றனர். அவள் தனது கணவருடனான ஒரு மலரிலிருந்து மற்றொறு மலருக்குப் பயணம் செய்யும்போது இரண்டு இறக்கைகளையும், மியா என்ற புதிய பெயரையும் பெறுகிறாள். இவ்வாறு தம்பெலினாவின் கதையை ஆண்டர்சன் என்ற ஒரு மனிதரிடம் கூறுகிறார். அவர் ஒரு புத்தகத்தில் இக்கதையை விவரிக்கிறார்.
சா-இ முத்துர் சாகித் ஆமடாதுனி என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 98 நபர்கள் ஆகும். இந்த நபர்கள் மொத்தம் 21 குடும்பங்களில் வாழ்ந்து இருந்தனர்.
சித்தார்த்த மேனன் ஊடகக் குவிதலில் கொள்கை முன்முயற்சி முரண்கள்: ஒரு தேசிய ஊடாட்டக் கண்ணோட்டம் எனும் தன் நூலில் குவிதலை ஒருங்கிணைவும் இலக்க மயமாக்கமுமாக வரையறுக்கிறார். இங்கு ஒருங்கிணைதல் என்பது " பேசி, தரவு ஒலிபரப்பல், தகவல் தொழில்நுட்பம் போன்ற வேறுபாட்ட ஊடகங்களின் அகக்கட்டமைப்புகள் பிரிவின்றி அனைத்து நோக்க இலக்குகளும் நிறைவேறும் ஒற்றை வலிக் கட்டமைப்பாக இணைந்து உருமாறும் நிகழ்வுத் தளம்" என வரையறுக்கப்படுகிறது. இலக்க மயமாதல் என்பது அதன் ஒற்றைப் புறநிலைக் கட்டமைப்பால் வரையறுக்கப்படாமல், அதன் உள்லடக்கம் அல்லது ஊடகத்தால் வரையறுக்கப்படுகிறது. ஜான் வான் தியிக் " இலக்கமாக்கம் குறிகைகளை சுழி, ஒன்று வழி அலகுகளாக்கல்" எனப் பரிந்துரைக்கிறார். பிளாக்மன் 1998 இல் குவிதல் என்பது தொழில்நுட்பச் சேவைகள், தொழில்துறை கட்டமைப்புகளின் படிமலர்ச்சியின் ஒரு போக்காகும் என வரையறுக்கிறார். குவிதல் என்பது தொலைத்தொடர்புகள், கணிப்பு, பரப்பல் ஆகியவை ஒன்றாக இணைந்து ஒற்றை எண்மச் சரமாதல் என வரையறுக்கப்படுகிறது.
தொழில்நுட்பக் குவிதல் என்பது முன்பு ஒன்றுக்கொன்று தொடர்பில்லாத தொழில்நுட்பங்கள் மிக நெருங்கி ஒருங்கிணைந்து மேலும் வளரும்போது ஒருமித்து உயர்தொழில்நுட்பமாக முன்னேறுதலைக் குறிக்கும் இது உயிரியலின் குவிநிலைப் படிமலர்ச்சியை ஒத்த கருத்தாகும். திமிங்கலங்கள் அதாவது மீனாக விட்டாலும் மீனின் கால்வழியில் இருந்து தோன்றாவிட்டாலும் அவற்றின் மூதாதைகள் படிப்படியாக செயலிலும் வடிவத்திலும் மீன் போலவே படிமலர்ந்ததை ஒத்ததாகும். தொழில்நுட்பக் குவிதலில், இந்தக் கருத்துப் படிமத்துக்கான சரியான எடுத்துகாட்டாக, தொலைபேசி, தொலைக்காட்சி, கணினி ஆகியவை முதலில் ஒன்றுக்கொன்று தொடர்பேதும் இல்லாமல் தனித்தனியாக தோன்றிய தொழில்நுட்பங்கள் ஆனாலும் இவை பலவழிகளில் குவிந்து பிறகு ஊடக, தொலைத்தொடர்புத் தொழில்துறையில் மென்பொருள், இலக்க மின்ன்னியல் வழியாக ஒன்றோடொன்று உறவு பூண்டதைக் குறிப்பிடலாம்.
தொழில்நுட்பம்: இது ஒத்த தன்மைகளை உருவாக்க இயலாதனவாக்க் கருதப்படும் தொழில்நுட்பவியல்களின் பொதுவானதான கூறுபாடாகும். ஆனால் நாளடைவில் இந்த வேற்றுமைகள் மழுங்கிப் போகின்றன. 1995 ஆம் ஆண்டளவில் தொலைக்காட்சியும் நகர்பேசியும் முற்ரிலும் தனித்த கருவிகளாக விளங்கின. அண்மைக் காலத்தில் இவை இரண்டுமே அகல்பட்டை இணையத்தால் ஒன்றோடொன்று இணைந்து இணைய ஊடகமாகி பல்வேறு பயன்மென்பொருள்களை இயக்குகின்றன. இப்போது மக்கள் தம் பேசியில் இருந்தோ தொலக்காட்சியில் இருந்தோ ஒரு விளையாட்டை விளயாடவோ உறவினருடன் பேசவோ ஒரே மென்பொருள் வழியாக முடிகிறது.
"குவிதல் என்பது ஒரு பொது இலக்கிற்காக, மாந்த அறிவின் கருவிகளின் அவற்றைச் சார்ந்த செயல்பாடுகளின் ஆழ்நிலை ஒருங்கிணைவாகும். இது சமூகம் புதிய புற, சமூகச் சூழலை மாற்றுவதற்கான கேள்விகளூக்கு விடை காணும்போது ஏற்படும் தீர்வாக அமைகிறது. குறிப்பிட்ட சுழலமைப்பில் ஏற்படும் இத்தகைய மாற்றங்கள், பின்வரும் விரிநிலைக் கட்ட நிகழ்வில் புதிய போக்குகளையும் வழித்தடங்களையும் வாய்ப்புகளையும் திறக்கின்றன." .
ஊடகமும் உள்ளடக்கமும்: முன்பு தனியாக இருந்த தொலைக்காட்சியும் இணையமும் இப்போது ஒருங்கிணைந்துவிட்டன. எனவே, இன்று தம் தனித்த வடிவங்களை இழந்து இசையும் திரைப்படமும் காணொலி விளையாட்டுகளும் தகவல் உள்ளடக்கங்களும் வேற்பாடு ஏதும் இல்லாமல் ஒன்றிவிட்டன. எடுத்துகாட்டக எதிர்கால இசை விளையாட்டுபோல தோன்றும் இசைக் காணொலியாகவே அமையும்.
சேவைகளின் பயன்பாடு: 1990 களின் பிற்பகுதியில் வணிக, நுகர்வு மென்பொருள்களுக்கும் சேவைகளுக்கும் இடையில் பெருத்த வேறுபாடு நிலவியது. நாளடைவில் இந்தப் பிரிகோடு மறையலானது. தொழில்நுட்பம் பல உயர்தனித்தன்மை வாய்ந்த கருவிகளில் இருந்து. பல பயன்பாடுகளைச் செய்யவல்ல சில நெகிழ்தகவான சிறிய கருவிகளால் ஆனதாக மாறிவிட்டது.
மனிந்திரங்களும் எந்திரங்களும்: இன்று ஊர்திகளும் பயன்கருவிகளும் பகுதி தன்னியக்க இயல்புகளைப் பெற்றுள்ளதால் அவை நுட்பமான மனிந்திரங்களாகி விடுகின்றன.
2008-இல் மூன்றாவது பட்டமளிப்பு நாள் விழா நடைபெற்றது. இதில் முதன்மை விருந்தினராக தஞ்சாவூர் தமிழ் பல்கலைக்கழக துணைவேந்தர் டாக்டர் சி. சுப்பிரமணியம் கலந்து கொண்டார்.
2009-இல் 4 வது பட்டமளிப்பு விழா மார்ச் மாதம் நடைபெற்றது. இதில் விஐடி பல்கலைக்கழக அதிபர் கோ. விஸ்வநாதன் முதன்மை விருந்தினராக கலந்து கொண்டார்.
2010-இல் 5 வது பட்டமளிப்பு விழா மார்ச் மாதம் நடைபெற்றது. இதில் பெரியார் பல்கலைக்கழக துணைவேந்தர் எம்.தங்கராஜு, முதன்மை விருந்தினராக கலந்து கொண்டார். பாவை கல்வி நிறுவனங்களின் முப்பெரும் விழா, பட்டமளிப்பு நாள் மற்றும் கலாச்சார விழா ஆகியவை கொண்டாடப்பட்டன. குடிசார் பொறியியலாளர் சங்கம் திறக்கப்பட்டது. பாவை கல்வி குழும நிறுவனங்களில் முதுகலை பட்டப்படிப்பு பிரிவை கோவை அண்ணா தொழில்நுட்ப பல்கலைக்கழக துணைவேந்தர் கே.கருணாகரன் திறந்து வைத்தார்.
2011-இல் 6 வது பட்டமளிப்பு விழா மார்ச் மாதம் நடைபெற்றது. திரு. இராமசாமி நினைவுப் பல்கலைக்கழக அதிபரும், இந்திய ஜனநாயக்க கட்சி நிறுவனர் டி. ஆர். பச்சமுத்து சிறப்பு விருந்தினராக கலந்து கொண்டார். பிசினஸ்லைன் சங்கம் அக்டோபரில் தொடங்கப்பட்டது.
2012-இல் கல்லூரியின் 11 வது ஆண்டு நாள் பிப்ரவரியில் ஏற்பாடு செய்யப்பட்டது. கவிஞர், சொற்பொழிவாளர் மற்றும் எழுத்தாளர் கபிலன் வைரமுத்து முதன்மை விருந்தினராக கலந்து கொண்டார். ஏழாவது பட்டமளிப்பு நாள் மே மாதம் நடைபெற்றது. சென்னை அண்ணா பல்கலைக்கழக துணைவேந்தர் பி.மன்னர் ஜவகர் பிரதம விருந்தினராக கலந்து கொண்டார்.
இக்கல்லூரியியல் பத்து இளநிலை துறைகள் உள்ளன அவை இளங்கலைப் பொறியியல் குடிசார் பொறியியல், கனிணி அறிவியல் பொறியியல், மின்னணு மற்றும் தொடர்பியல் பொறியியல், மின் மற்றும் மின்னணு பொறியியல், எந்திரவியல் பொறியியல், தகவல் தொழில்நுட்பம், வேளாண் பொறியியல், விண்வெளிப் பொறியியல், வேதிப் பொறியியல். முதல் நான்கு படிப்புகள் என்பிஏ அங்கீகாரம் பெற்றவை. இங்கு வழங்கப்படும் முதுநிலை படிப்புகள், எம்.இ. கணினி அறிவியல், பொறியியல் வடிவமைப்பு, ஆற்றல் மின்னணு மற்றும் செயலி, பேரளவு ஒருங்கிணைச் சுற்று வடிவமைப்பு ஆகியவை கற்பிக்கப்படுகின்றன. மேலும் இக்கல்லூரியானது மாஸ்ர் ஆஃப் கம்ப்யூட்டர் அப்ளிகேஷன் மற்றும் முதுநிலை வணிக மேலாண்மை போன்ற படிப்புகளை வழங்குகிறது.
2006-2007 கல்வியாண்டில் வேலைவாய்ப்பு பெற்றவர்களின் எண்ணிக்கையானது குறிப்பிடத்தக்க அளவில் அதிகரித்தாதாக கல்லூரி தெரிவித்துள்ளது. 2006 சனவரியில், பாவை நிறுவனங்களில் வேலை வாய்ப்பு திருவிழா நடைபெற்றது, இதில் எம்ஃபாஸிஸ், ஹூரிக்ஸ் சிஸ்டம்ஸ், எச்.சி.எல், எஸ்பிஐ டெக்னாலஜிஸ் மற்றும் கேஜிஐஎஸ்எல் உள்ளிட்ட நிறுவனங்கள் பங்கேற்றன. 2007 ஆம் ஆண்டில் வளாகத்தில் ஆட்சேர்ப்பு இயக்கத்தை நடத்திய ஒரு நிறுவனம் சென்னையைச் சேர்ந்த கேர் வோயன்ட் டெக்னாலஜிஸ் ஆகும். மேலும் பாவை கல்லூரியானது " " என்று ஊக்குவிக்கிறது, அங்கு மாணவர் தங்களுக்கான வேலையைக் கண்ட்டைய வேண்டும்.
பாவை பொறியியல் கல்லூரி என்பது இந்தியாவின், தமிழ்நாட்டின், நாமக்கல்லில், உள்ள பொறியியல் கல்லூரி ஆகும். இக்கல்லூரியானது 2001 இல் நிறுவப்பட்டது. இது அண்ணா பல்கலைக்கழகத்துடன் இணைக்கப்பட்டுள்ளது. மேலும் பாவை கல்வி நிறுவனங்களின் ஒரு பகுதியாக பாவை பொறியியல் கல்லூரி, பாவைய் தொழில்நுட்பக் கல்லூரி போன்றவை உள்ளன. இது தேசிய அங்கிகார வாரியத்தால் அங்கீகரிக்கப்பட்டுள்ளது.
பாவைய் பொறியியல் கல்லூரி 2001 இல் தொடங்கப்பட்டது. இக்கல்லூரியைத் தொடங்குவதற்கு முன்னர் பாவை கல்வி நிறுவனத்தால் 1998 இல் பாவை பல தொழில்நுட்பக் கல்லூரியானது தொடங்கப்பட்டது. பாவைய் பொறியியல் கல்லூரியின் முதல் தொகுதி மாணவர்கள் 2005 இல் வெளிவந்தனர்.
இங்கு பயில 65% மாணவர்கள் அண்ணா பல்கலைக்கழகத்தின் ஒற்றை சாளர முறை மூலம் சேர்க்கப்படுகின்றனர். மீதமுள்ளவர்கள் நுழைவுத் தேர்வுகள் மூலம் சேர்க்கப்படுகின்றனர்.
இயற்கையில் கிடைக்கும் இந்த சேர்மங்கள் வணிக ரீதியில் பெரும் பயனுள்ளவையாக இருக்கின்றன. இவற்றைத் தாண்டியும் இன்னும் சில சிறப்புத்தன்மை மிக்க பெராக்சைடு சேர்மங்களும் உள்ளன.
பெராக்சைடுகளில் உள்ள பிணைப்பு நீளமானது ஏறத்தாழ 1.45 ஆகவும் மற்றும் பிணைப்புக் கோணமானது கிட்டத்தட்ட 110 ஆகவாகவும் உள்ளது. பண்புரீதியாக, இருசமபக்கத் தளங்களிடையே காணப்படும் கூர்க்கோணம் சற்றேழத்தாழ 120 ஆகும். பெராக்சைடிலுள்ள பிணைப்பானது என்ற பமதிப்புடன் ஒப்பீட்டளவில் வலிமை குறைந்த பிணைப்பாகவே காணப்படுகிறது. இந்த பிணைப்பு வலிமையானது , , மற்றும் பிணைப்புகளுக்கிடையே உள்ள வலிமையைக் காட்டிலும் பாதியளவு குறைவானதாகும்.
அம்பத்தூர் தொழிற்பேட்டை நகரத்தின் இரண்டாவது தொழிற்பேட்டை ஆகும். இது 1,430 ஏக்கர் பரப்பளவில் அமைந்துள்ள அம்பத்தூர் தொழிற்பேட்டை, சுமார் 1,800 அலகுகள் மற்றும் தெற்காசியாவின் சிறிய அளவிலான தொழில்துறை தோட்டமாகும். இது 1964 ஆம் ஆண்டில் தமிழக அரசால் நியமிக்கப்பட்டது. மண்ணின் பொருந்தக்கூடிய தன்மை, தகவல்தொடர்பு வசதிகள், மூலப்பொருட்களின் கிடைக்கும் தன்மை, தொழில்துறை மற்றும் உள்நாட்டு நோக்கங்களுக்கு ஏற்ற நிலத்தடி நீரின் பெரிய அளவு மற்றும் பல காரணிகள் ஒரு தொழில்துறை தோட்டத்தை அமைப்பதற்கு இந்த இடத்தைத் தேர்வு செய்ய காரணமாக இருந்தன. தொழில்துறை தோட்டத்தை ஒட்டியுள்ள 4 கிமீ² பரப்பளவு, தமிழ்நாடு வீட்டுவசதி வாரியத்தால் வீடு கட்டும் நோக்கங்களுக்காக கையகப்படுத்தப்பட்டது.
பிரிட்டானியா, டிஐ சைக்கிள்ஸ் ஆஃப் இந்தியா, டன்லப் மற்றும் டி. வி. எஸ் போன்ற நிறுவனங்கள் அம்பத்தூரில் தங்கள் ஆலைகளைக் கொண்டுள்ளன. வி. எஸ். என். எல்-டாடா கம்யூனிகேஷன் அதன் செயற்கைக்கோள் பூமி நிலையத்தை அம்பத்தூர்-செங்குன்றம் சாலையில் கொண்டுள்ளது, இது உள்ளூர் மக்களிடையே வயர்லெஸ் கள்ளிக்குப்பம் என அழைக்கப்படுகிறது. இந்த வசதியிலிருந்து ஜெயா டிவி, விஜய் டிவி, ஏசியானெட் மற்றும் கைராலி ரிலே சிக்னல்களை பெறுகின்றது. ஜவுளித் தொழில்களான அம்பத்தூர் ஆடை லிமிடெட் மற்றும் பம்பாய் ஃபேஷன்ஸ் ஆகியவை இங்கு கிளைகளைக் கொண்டுள்ளன மற்றும் ஆயிரக்கணக்கான பெண்களை இங்கு வேலை செய்கின்றனர். அம்பத்தூர் தொழில்துறை தோட்டத்தின் அலகுகளின் ஆண்டு வருமானம் 35,000/- மில்லியனுக்கும் அதிகமாகும்.